Vanaf R2 775 per nag (vir 2 persone)
Schoone Oordt Country House is 'n bekoorlike en intieme plattelandse hotel in Swellendam. Dit is baie gewild en word deur sommiges beskou as die beste verblyfopsie in Swellendam. Daar is 10 luukse kamers wat in die welige tuine skuil, 'n Konservatorium-restaurant en 'n sprankelende soutwaterswembad. Schoone Oordt Country House het 'n passie vir mense, gesinne, kos, wyn en die omgewing.
Daar is iets magies aan dié treffende Victoriaanse herehuis wat deur die jare deur Richard en Alison Walker opgeknap is. Die resultaat is 'n bekoorlike en grasieuse huis wat gaste gou-gou welkom laat voel.
Daar is 2 standaardkamers en 6 luukse kamers, 'n gesellige, privaat gesinskothuis en 'n romantiese en afgesonderde wittebrood-suite wat in pragtige tuine skuil en met ou eikebome omring word. Elke luukse eenheid bied moderne geriewe, terwyl die unieke, opgeknapte antiekmeubels die Victoriaanse-gevoel van vervloë dae behoue laat bly.
Die herehuis spog met die mooiste sonnige konservatorium wat Richard in ware Engelse-styl gebou het. Daar is 'n kaggelvuur-verligte kroeg en sitkamer, 'n intieme eetkamer en 'n tipiese plattelandse kombuis. Die warmte van die oorspronklike houtvloere, plafonne en deure én die antiekware skep 'n wonderlike verwelkomende atmosfeer wat gaste aanmoedig om keer op keer terug te keer.
Maaltye word met baie liefde voorberei en in ware Schoone Oordt-styl bedien. Net die varsste en beste gehalte-produkte word sorgvuldig van plaaslike verskaffers aangeskaf, sowel as vars kruie en soms groente van ons eie tuin. Ontbyt is 'n fynproewersgeleentheid en dié plattelandse hotel het baie gewild geraak as gevolg daarvan. Gratis middagtee met tuisgemaakte sout- en soethappies word op sonnige somersmiddae bedien. In die winter word gaste met aankoms met 'n gratis peuselbord en 'n warm verwelkomingsdrankie verras.
Intieme, heerlike aandetes word in The Conservatory Restaurant bedien waar gaste vanaf 'n gesofistikeerde Suid-Afrikaanse spyskaart kan bestel en wyne kan kies vanuit die bekroonde wyn-streke wat Swellendam, Robertson en Hermanus omring. Die talentvolle Sjef Wander is goed op pad om The Conservatory Restaurant een van die beste restaurante in Swellendam te maak.
https://d288tngog90ix0.cloudfront.net/AAEAAQAAAAAAAAAAAAAAJDc0Njg0NDc2LTZkZmMtNDBmOC1hNTczLTQ5ODAyMTgzMWIyNg?w=1440&h=960&fit=crop&auto=format Vanaf R2 775 per nag (vir 2 persone) 8 5 1 5 1 Swellengrebel Street Swellendam 6740 Wes-Kaap 086 999 0018 14:00-20:00 11:00 -34.016444444444 20.449972222222